recursal/SuperWikiNEXT-32B huggingface dataset:
**Nathan Homer KNORR** (naskiĝis la 23-an de aprilo 1905 en Bethlehem,Pensilvanio, mortis la 8-an de junio 1977) estis la tria prezidanto de la Societo Gardoturo, ekiĝante 13-an de januaro 1942, anstataŭante al Joseph Franklin Rutherford, kiu deĵoris en la pozicio ekde 1916.

Knorr signife kontribuis al Atestantoj de Jehovo, kun intensa instrua fokuso. Ene de unu monato de lia oficado, estis faritaj la demarŝoj por "Progresiga Kurso en Teokratia Ministerio", lernejo kiu havis bibliesploradon kaj paroladon. La 24-an de septembro 1942, Knorr indikis ke la societo establu alian lernejon por trejni misiistojn por la servo en eksterlando. La sugesto estis unuanime aprobita de la Komisiono de direktoroj. La unua klaso de la Gilead-Lernejo, la nomo donita al tiu misia lernejo, komenciĝis en februaro 1943.

Knorr aranĝis la kreadon de novaj sekcioficejoj en multaj landoj. En 1942, kiam li iĝis prezidanto, ekzistis 25 sekcioficejoj tutmonde. Antaŭ 1946, malgraŭ la okazaĵoj de la Dua Mondmilito, la nombro da sekcioficejoj pliiĝis al 57. Dum la venontaj 30 jaroj, la nombro da sekcioficejoj pliiĝis al 97.

La doktrino de la malakcepto de sangotransfuzo ankaŭ estis lanĉita dum la gvidado de Knorr. Li mortis pro cerba tumoro ricevinte hospicoprizorgon ĉe etendaĵo de la jehovatestanta monda sidejo en Nov-Jorko.

* Kategorio Nathan Knorr en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 347664
* GND: 108126361X
* VIAF: 20145304779778610946
 |
| Kiel legi la taksonomionKiel legi la taksonomion**Natriko** |
| --- |
|  |
| Natrix natrix*Natrix natrix* |
| **Biologia klasado** |
| 

|
|  |
|
|
|
| Regno: | Bestoj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
| Subfilumo: | Vertebruloj *Vertebrata* |
|
|
|
|
|
|
|
| Klaso: | Reptilioj *Sauropsida* |
|
|
|
|
|
|
|
|
|
|
|
|
|
| Ordo: | Skvamuloj *Squamata* |
| Subordo: | Serpentoj *Serpentes* |
|
|
|
|
|
| Familio: | Kolubredoj *Colubridae* |
| Subfamilio: | Natrikenoj *Natricinae* |
|
|
|
|
| Genro: | **Natriko** *Natrix*Laurenti, 1768 |
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Natriko  |

 |
| v • d • r |

La **natriko** (*Natrix*) estas genro de serpentoj el la familio de kolubredoj. Ili ne estas venenaj kaj plej ofte eĉ ne mordas, se oni kaptas ilin per mano. Ili havas tre longan, sveltan korpon kun ovala kapo kaj rondaj okuloj (dum la plej multaj venenaj serpentoj havas "fenditajn", katosimilajn okulojn). Tipa, karakteriza signo estas du flavaj makuloj ĉe la malantaŭa parto de la kapo. Se natriko estas atakata, ĝi ŝajnigas esti morta, pendigas la langon el la buŝo kaj eligas fiodorantan sekrecion por tiel fortimigi malamikojn.

La natriko bezonas lagojn, marĉojn, malrapide fluantajn riverojn aŭ ĝardenajn lagetojn por travivi. Ĝi ŝatas sunumi sin sur akvorozaj folioj, ŝtonoj aŭ falintaj arboj. La sangotemperaturon ĝi adaptas al la ĉirkaŭaĵo. Ju pli malvarme estas, des pli malrapide la besto reagas. Ĝi estas leĝe protektita kaj tute sendanĝera. Ĝi nutras sin per fiŝoj, ranoj kaj aliaj malgrandaj bestoj, kiujn ĝi kaptas kaj ekster kaj en la akvo, ĉar ĝi bonege naĝas kaj divas.

La natriko demetas ovojn, volonte tie, kie evoluas iom da varmo, ekz. en kompoŝtejo. Dum la kreskado la haŭto (kiel ĉe ĉiuj serpentoj) ne kunkreskas. Pro tio la haŭto kelkfoje dum la jaro devas esti demetita. Antaŭ la necesa demeto la haŭto, inkluzive de la okuloj, aspektas lakteca. Dum tiu tempo la bestoj estas relative senhelpaj kaj retiriĝas.

La natriko atingas aĝon de ĉirkaŭ 20 jaroj kaj dormas vintre de oktobro ĝis aprilo, volonte en grupoj.

Naturaj malamikoj de la natriko estas ardeoj, vulpoj, musteloj kaj katoj.

*Natrix natrix*

Specioj
-------

Specioj

* Natrix maura (Linnaeus, 1758)
* Natrix megalocephala ORLOV & TUNIYEV 1987
* Natrix natrix (Ringonatriko) (Linnaeus, 1758)
* Natrix tessellata (Laurenti, 1768)

Referencoj
----------

1. ↑  natriko vortaro.net
2. ↑  Grass Snakes - Natrix - Overview - Encyclopedia of Life

Vidu ankaŭ
----------

* Keltaj foliarbaroj

Eksteraj ligiloj
----------------

* Natrikso (en la germana, angla, franca)[*rompita ligilo*]
* germanlingva, kun fotoj
**Anta Sports Products Limited** (ĉine 安踏体育用品有限公司, Āntà Tǐyù Yòngpǐn Yǒuxiàngōngsī) estas ĉina transnacia sportekipaĵa firmao, situanta en Jiŭjiango. Ĝi estas la tria plej granda sporta kompanio, malantaŭ Nike kaj Adidas, en la mondo laŭ enspezoj de 2019 .

Fondita en 1994, ĝia agadoj inkluzivas komercon en la dezajno, evoluo, produktado kaj merkatado de produktoj, inkluzive de sportvestoj, piedvestoj, vestaĵoj kaj akcesoraĵoj sub sia propra marko .

Historio
--------

Anta Sports vendejo ĉe Pekina Xitieying Wanda Placo
Anta estis fondita de Ding Shizhong en 1991. La Somera Olimpiko 2008 en Pekino donis al Anta la ŝancon vastigi la komercan merkaton.

Anta Sports estis listigita ĉe la Honkonga Borso en 2007 kun ĝia IPO-prezo ĉe 5.28 HKUS$ per akcio .

En 2009, la firmao akiris la Fila varmarkon en Ĉinio, Honkongo kaj Makao de Bell International. Ekde tiam, la firmao funkciigas la filetkomercon en ĉi tiuj tri areoj.

Sponsoradoj
-----------

Anta Sport estas la provizanto kaj sponsoro de multaj teamoj, ludantoj kaj asocioj.

Iama Minnesota Timberwolves avanculo Kevin Garnett forlasis iaman ŝuosponsoro Adidas, kaj estis sponsorita fare de Anta ekde aŭgusto 2010. Golden State Warriors-gardisto Klay Thompson ankaŭ forlasis sponsoron Nike, kaj estis signita al Anta ekde februaro 2015.

ANTA estas la oficiala provizanto de la Internacia Olimpika Komitato  kaj sponsoris 26 ĉinajn teamojn en vintraj sportoj, boksado, tekvondo, gimnastiko, halterlevado, luktado, ĵudo, surfado, akvopilkado kaj golfo.

Referencoj
----------

1. ↑   Pri Ni.
2. ↑  ANTA Sports Products Limited on Irasia website (archived), 28 Aug 2008
3. ↑  Corporate profile on Anta website (archived), 22 May 2008
4. ↑ .  Anta Sports delivers strong first-half results - Chinadaily.com.cn. Alirita 2020-04-03.
5. ↑   Anta everywhere (angle) (2020-03-25). Alirita 2020-07-28.
6. ↑   Chinese megadeal in sporting goods (2019-04-16). Alirita 2021-11-04.
7. ↑  Amy Or. "China's Anta Sports IPO, in Hong Kong, seeks up to $406 mln: term sheet", *MarketWatch*, 2007-06-20.
8. ↑  *Anta wird offizieller Uniformlieferant des Internationalen Olympischen Komitees*, Fashion Network, 4. November 2019 (German).

Eksteraj ligiloj
----------------

* Oficiala retejo
**Nathan STRAUS**, naskiĝinta la 31-an de januaro 1848 en Otterberg, Palatinato, tiam posedaĵo de la reĝlando Bavario, hodiaŭa Germanio, mortinta en aĝo de 82 jaroj la 11-an de januaro 1931 en Manhatano, Nov-Jorko, estis germandevena juda usonano, kiu elstaris kiel entreprenisto, filantropo, industriisto kaj humanitaristo. En Novjorko li posedis kaj administris la du grandmagazenojn *Macy's* kaj *Abraham & Straus*. En liaj pli postaj jaroj li donacis grandan parton de sia riĉaĵo al la Cionisma koloniiga projekto en kio tiam estis Otomana Palestino, kie la urbo Netanja prenis sian nomon honore al li.

Vivo
----

en marto 1922
Nathan Straus estis la tria el kvar infanoj de Lazarus Straus (1809-1898) kaj lia edzino Sara (1823-1876). Liaj gefratoj estis Hermine Straus Kohns (1846–1922), Isidor Straus (1845–1912) kaj Oscar Solomon Straus (1850–1926). La familio elmigris al Usono en 1854, kiam Nathan estis sesjara, sekvante la patron kiu foriris al Usono du jarojn pli frue, kaj ili ekloĝis en Georgio. Post la Usona Enlanda Milito la familio translokiĝis al Novjorko en 1865, kaj establis komercon por importi porcelanon, manĝilaron kaj vitraĵojn.

La 28-an de aprilo 1875, Straus geedziĝis kun la same germanlingva *Lina Gutherz* (1854-1930), kun kiu li havis ses infanojn, inkluzive de la filo Nathan Straus la pli juna (1889-1961), kiu poste iĝis Novjorka Ŝtata Senatano, kaj de la filino *Sissie Straus*, kiu geedziĝis kun la ĉefjuĝisto de Novjorko *Irving Lehman* (1876-1945).

Straus kaj liaj fratoj vendis manĝilaron, do telerojn, bovlojn, tranĉilojn, forkojn, kulerojn kaj simile, al la grandmagazeno *Macy*. En 1888 li iĝis partnero en la grandmagazeno kaj en 1896 li iĝis kunposedanto. En 1893 Nathan kaj Isidor Straus aĉetis la akciojn de *Joseph Wechsler* de la grandmagazeno *Abraham and Wechsler* en Brooklyn, kiun ili renomis *Abraham & Straus*.


|  |  |
| --- | --- |
| Bibliotekoj | * PeEnEo: 816131
* GND: 1020899565
* LCCN: n86114722
* VIAF: 1495764
* ISNI: 0000 0000 3463 3464
* BNF: 14977752k
 |
**Antiteismo**, aŭ **Kontraŭteismo**, estas termino signifanta aktivan malakcepton de teismo - la kredo je dioj kaj superaj potencoj, kaj aktiva opozicio al religio. Male al ateismo, kiu signifas nur mankon de kredo je la ekzisto de diaj estaĵoj, kontraŭ-teistoj opinias, ke teismo damaĝas la ateismon mem, socion, politikon kaj pli, kaj estas ĉefa kaŭzo de disputado, malamikeco kaj milito, kaj ke ateismo devas esti batalanta por malpliigi la damaĝojn, kiujn ĝi kaŭzas.

Kontraŭteisto estas difinita de la Oksforda Angla Vortaro kiel "homo, kiu kontraŭas la kredon je la ekzisto de Dio", kaj la plej frua citaĵo havebla por la uzo de ĉi tiu termino estas de 1833 .

Ekzemplo de ĉi tiu vidpunkto estas reflektita en la libro de brita aŭtoro Christopher Hitchens en 2001 "Leteroj al juna kontraŭulo", en kiu li diras, ke li "ne estas ateisto, sed kontraŭ-teisto", dirante: "Mi ne nur asertas, ke ĉiuj religioj estas malsamaj versioj de la sama vero, sed mi ankaŭ estas konvinkita, ke la influo de la eklezioj kaj la efikoj de la religia kredo sendube malutilas."

Vidu ankaŭ
----------

* Kritiko de religio
* Nova ateismo
* Humanismo
* Kritiko de ateismo

Notoj
-----

1. ↑   Christopher Hitchens – Book Excerpt. Arkivita el la originalo je 2009-09-15.

Arkivigite je 2009-09-15 per la retarkivo Wayback Machine

|  |  |
| --- | --- |
| Bibliotekoj | * PeEnEo: 740190
 |
La **Nacia Universitata Atleta Asocio** (angle *National Collegiate Athletic Association*; akronime **NCAA**) estas libervola korpo kiu organizas konkuradojn en 22 malsamaj sportoj kiel ekzemple piedpilko, basketbalo, futbalo, basbalo kaj atletiko ĉie en Usono. En Usono ekzistas aliaj sportaj korpoj kiuj kunigas kolegiojn, universitatojn kaj aliajn instituciojn, sed la NCAA estas la plej forta, plej riĉa kaj plej prestiĝa asocio kiu kunigas pli ol 1,200 malsamajn altlernejojn.

La ĉefsidejo de la NCAA situas en Indianapolo, Indianio.

La NCAA estas dividita en 3 nivelojn: Unua Divizio kiu estas la plej granda kaj plej prestiĝa, Dua Divizio kaj Tria Divizio. Laŭ la regularoj de la organizo, la altlernejoj en la unuaj du sekcioj povas oferti stipendiojn al elstaraj atletoj el inter siaj studentoj.

Entute, 346 altlernejoj ludas en la unua dividado. Sekve, 282 altlernejoj ludas en la dua divizio. Aldone, 449 altlernejoj ludas en la tria dividado.

Prezidantoj
-----------

* Walter Byers (1951-1988)
* Dick Schultz (1988-1993)
* Cedric Dempsey (1993-2002)
* Miles Brand (2003-2009)
* Mark Emmert (2010 - oficanto)

NCAA-basketbalturniro
---------------------

68 teamoj de la unua dividado partoprenas la turniron, konkurante inter ili mem pri la nacia ĉampioneco en gimnaziobasketbalo en la pokalsistemo.

Por plia legado
---------------

* (2006) "The Age of Innocence: The First 25 Years of the NCAA, 1906–1931", *Vanderbilt Journal of Entertainment and Technology* (PDF) **8** (2), p. 211–91.

* (2000) "Student Athlete Welfare in a Restructured NCAA", *Virginia Journal of Sports and the Law* (PDF) **8** (1), p. 1–103.

* (2002) "Sounding the Death Knell for In Loco Parentis", *Indiana Law Review* (PDF) **35** (3), p. 851–923.

Referencoj
----------

1. ↑   Superrigardo. Alirita 2022-05-23.

Eksteraj ligiloj
----------------

* Oficiala retejo


|  |  |
| --- | --- |
| Bibliotekoj | * PeEnEo: 827218
* GND: 210250-X
* LCCN: n79058449
* VIAF: 143411501
* ISNI: 0000 0000 9700 7292
* NKC: ko2008452149 kn20080708012, ko2008452149
 |
La **Nacia Liberiga Komitato** (itale: *Comitato di Liberazione Nazionale*, **CLN**) estis politika ombrelorganizaĵo kaj la ĉefa reprezentanto de la Itala kontraŭnazia rezistmovado batalanta kontraŭ la fortoj de Nazia Germanio dum la germana okupado de Italio post la armistico de Cassibile, samtempe batalante kontraŭ italaj faŝistoj dum la itala enlanda milito. Ĝi estis plurpartia ento, kies membrojn unuigis ilia kontraŭfaŝismo. La CLN kunordigis kaj direktis la italan reziston kaj estis subdividita en la Centran Komitaton por Nacia Liberigo (CCLN) kun sidejo en Romo kaj la pli posta Nacia Liberiga Komitato por Norda Italio (CLNAI) kun sidejo en Milano.

Historio
--------

La CLN estis formita la 9-an de septembro 1943, post la kapitulaco de Italio al la aliancanoj kaj la invado de Germanio de la lando. La membraj partioj estis la Itala Komunista Partio, la Partio Socialista Itala, la Partio de Agado, la Kristana-demokrata partio, la Laborista Demokrata Partio kaj la Itala Liberala Partio. Kun la subteno de la reĝa registaro kaj la aliancaj potencoj, CLN akiris oficialan rekonon kiel la reprezentanto de la itala rezista movado, kaj havis plurajn gvidantojn funkciantajn subtere en german-okupita Italio.

La partiaj formacioj kontrolitaj de CLN estis ĉefe dividitaj inter tri ĉefaj grupoj, komunistaj brigadoj Garibaldi, brigadoj de justeco kaj libereco de la Partio de Agado, kaj socialismaj "Matteotti" brigadoj. Pli malgrandaj grupoj inkludis katolikajn kaj monarkistajn partizanojn. Ekzistis partiaj unuoj ne reprezentitaj en la CLN, inkluzive de la Brigata Maiella kaj anarkiismaj, respublikanaj kaj trockistaj formacioj.

CLN gvidis la registarojn de Italio de la liberigo de Romo en junio 1944 ĝis la unua postmilita parlamenta balotado en 1946.

Sidlokoj
--------

|  |  |  |  |
| --- | --- | --- | --- |
| **Asembleo** | **Periodo** | **Sidlokoj** | **Ŝanĝi** |
| Nacia Konsilio | 5-a de aprilo 1945 - 24-a de junio 1946 | 156 / 304 |  |
| Konstitucianta Asembleo | 25-a de junio 1946 - 1-a de junio 1947 | 503 / 556 | Kresko 347 |

Komponado
---------

|  | Partio | Ĉefa ideologio | Gvidanto (j) |
| --- | --- | --- | --- |
|      | Itala kristan-demokrata partio | Kristana demokratio | Alcide De Gasperi |
|      | Partio Socialista Itala | Socialismo | Pietro Nenni |
|      | Itala Komunista Partio | Komunismo | Palmiro Togliatti |
|      | Itala Liberala Partio | Liberalismo | Manlio Brosio |
|      | Partio de Agado | Liberala socialismo | Ferruccio Parri |
|      | *Partito Democratico del Lavoro* | Socialdemokratio | Ivanoe Bonomi |

Referencoj
----------


1. ↑   Comitato di Liberazione Nazionale – CLN. Arkivita el la originalo je 2022-01-28. Alirita 2021-04-03.
2. ↑  La formazione del CLNAI (Comitato di liberazione nazionale Alta Italia)
3. ↑  Il Cln, spiegato bene: che cosa era il Comitato di Liberazione nazionale
*Saŭdado de Napolo* (1895), de Bertha Worms.
**Nostalgio** (el klasika greka νόστος [nóstos], «reveno», kaj ἄλγος [álgos], «doloro») estas sento de sopiro por pasintaj momento, situacio aŭ okazaĵo. Laŭ PIV temas pri malgajeco, melankolio.

La nostalgio estas komprenita komune kiel sento kiun ajna persono povas trapasi en ajna biologia etapo. Temas pri eta sufero pensi pri io havita aŭ vivita en epoko kaj kiun oni havas nune, kiu estas forpasinta aŭ ŝanĝiĝis. La nostalgio estas ofte asocia al kara memoro de la infanaĝo, de amatulo, de loko, aŭ eĉ de ludilo, videoludo aŭ de persona estimita aĵo aŭ objekto, aŭ aliflanke de preciza okazaĵo de la vivo de la individuo aŭ de grupo al kiu tiu apartenis.

Specifa okazo de nostalgio estas tiu suferata de elmigrintoj, veturantoj, ekzilitoj aŭ homoj kiuj loĝas tre for de sia devenloko aŭ pro iu tialo ne povas aŭ eĉ ne rajtas reveni al tiu. Foje tia sento rezultas en lirikaj montroj de literaturo. Kiel neologismo, oni uzas la terminon saŭdado por tia sento, laŭ PIV temas pri "amara ĝuo de la rememoroj k bedaŭroj, fontinta el la portugala kulturo".

Psikologiaj studoj montras, ke multaj personoj kredas ke en pasintaj jaroj aŭ jardekoj ili fartis pli bone ol en la aktualo, kun vivnivelo pli alta aŭ bonkvalita. Tiu kredo estas tipa trajto inter la signoj de la nostalgia sufero. Ne temas pri malsano aŭ malordo ĉu psiĥa aŭ mensa patologie, sed ĝi povas inkludi verajn simptomojn nature.

Notoj
-----

1. ↑   Real Academia Española kaj Asocio de Akademioj de la Hispana Lingvo (2014). «nostalgia». Diccionario de la Real Academia Española (23a eldono). Madrid: Espasa. ISBN 978-84-670-4189-7. Konsultita la 4an de novembro 2019.
2. ↑  PIV NPIV Konsultita la 4an de novembro 2019.
3. ↑  PIV NPIV Konsultita la 4an de novembro 2019.

Vidu ankaŭ
----------

* 3162 Nostalgia

* Kategorio Nostalgio en la Vikimedia Komunejo (Multrimedaj datumoj)
* Nostalgio en la Vikicitaro (Kolekto de citaĵoj)



|  |  |
| --- | --- |
| Bibliotekoj | * PeEnEo: 667530
* GND: 4131814-6
* LCCN: sh85092773
* BNF: 122410794
* NKC: ph804329
 |
**János Weiss** [jAnoŝ vejs], laŭ la hungarlingve kutima nomordo **Weiss János** estas hungara filozofo, filozofihistoriisto, altlerneja instruisto.

János Weiss naskiĝis la  26-an de oktobro 1957(nun 1957-10-26) en Szűr.

Biografio
---------

János Weiss maturiĝis en gimnazio en Pécs en 1976, poste li akiris ekonomian diplomon en Scienca Universitato Janus Pannonius en 1980, post 5 jaroj ankaŭ filozofian diplomon en Scienca Universitato Loránd Eötvös. Inter 1987-1989 helpe de stipendio li esploris en Universitato de Frankfurto. Resume ĉirkaŭ jardekon li pasis en Germanio. Inter 2001–2008 li estis katedrestro en Universitato de Pécs. Intertempe en 1982 li doktoriĝis en la universitato, li kandidatiĝis (CSc) en 1991, li doktoriĝis (DSc) en 2000 antaŭ la Hungara Scienca Akademio, lia habilitiĝo okazis en 1997. Li edziĝis, sed baldaŭ li divorcis.

Elektitaj libroj
----------------

* *Vorstudien zu einer kritischen Theorie der Gesellschaft* (1995)
* *Metafizika és esztétika. Tanulmányok Adorno hagyatékáról* (2002)
* *Kant után szabadon. Tanulmányok a konstellációkutatás köréből* (2007)
* *A művészettől a tömegkultúráig* (kunredaktoro, 2014)

Elektitaj tradukoj
------------------

* Novalis: *Virágpor.* (1997)
* Jürgen Habermas: *Megismerés és érdek* (2005)
* en:Karl-Otto Apel: *A transzcendentálpragmatikai diskurzuselmélet. Előadások és vitairatok, 1986-1998* (2015)

Fontoj
------

* biografio hungare kun foto
* biografio hungare kun foto
* datenoj kun foto

Referencoj
----------

1. ↑   hungarlingva datenaro de muzeo



|  |  |
| --- | --- |
| Bibliotekoj | * PeEnEo: 840027
 |


* Portalo pri Biografio
Fronto de kastelo de Noszvaj
Kastelo de Noszvaj
**Noszvaj** (nosvaj) estas feriejo kaj vilaĝo kun titolo vinvilaĝo en Hungario, en regiono **Norda Hungario**, en departemento Heves, en subregiono de Eger.

Bazaj informoj
--------------

* Areo: 19  km²
* koordinatoj de Tutmonda loktrova sistemo: 47.9339/20.4784
* Loĝantaro: 1710
* Poŝtkodo: 3325
* Telefonprefikso: 36

Situo
-----

La vilaĝo situas sub monto 667 m-ojn alta, laŭ rojo, laŭ traira flankovojo. Eger troviĝas 11, Mezőkövesd 19, Bélapátfalva 21 km-ojn.

Historio
--------

Antaŭ la hungaroj skitoj kaj slavoj vivis tie. La unua mencio devenis el 1248. En 1552 la turkoj bruldetruis la vilaĝon. Noszvaj apartenas al vinregiono de Eger.

Vidindaĵoj
----------

* mezepoka katolika, ekde 1564 kalvinana preĝejo, en 1928 pligrandiĝis kaj trakonstruiĝis
* kastelo de "De la Motte" de 1778, nun hotelo kaj muzeo
* kastelo de Galassy (galaŝi) de 1900, en 1953 bruldetruiĝis, en 1959 renoviĝis, nun hotelo, nomata Fenyves (fenjveŝ)
* loĝdomo de 1889, nun muzeeto
* klasikismaj kelo kaj grenejo el la 19-a jarcento

* Kategorio Noszvaj en la Vikimedia Komunejo (Multrimedaj datumoj)
**MediaVikio** (angle ***MediaWiki***) estas programaro por skribi kaj legi vikiojn en interreto. La fondaĵo Wikimedia konservas ĝin sub la Publika Permesilo de GNU. Vikipedio estas potencata de ĝi. MediaWiki ankaŭ estas la nomo de la retejo uzata por evoluigi la programaron.

MediaWiki uzas la interrilatan datumbankon MySQL. Ekde la versio 1.5 ĝi enhavas eksperimentan subtenon de PostgreSQL.

La programo estas skribata per PHP kaj estas instalebla sub diversaj sistemoj. Krome necesas servilo, kiu subtenas PHP. Al la subtenantaj serviloj apartenas Apache kaj IIS.

Historio
--------

MediaWiki evoluis el Wiki-motoro, kiun la germana biologo Magnus Manske kreis por la interreta enciklopedio Vikipedio, kiam la antaŭe uzita "UseModWiki"-motoro montriĝis ne plu adaptebla.

La 25-an de januaro 2002 estis uzata unuafoje la unua versio, tiam nomita "2-a fazo". Post reverkado, plejparte per Lee Daniel Crocker, estis instalita sur la Vikipedia servilo en Junio 2002 plibonigita versio de la oficiale ankoraŭ sennoma programaro.

Dum la sekvaj jaroj evoluis MediaWiki al sukcesa libera programaro-projekto, en kiu partoprenis en la jaro 2005 pli ol 60 programistoj kaj helpantoj. Ne nur Vikipedio kaj MediaWiki-projektoj, sed ankaŭ multaj organizoj, entreprenoj kaj institucioj uzas hodiaŭ MediaWiki-on.

La aktuala stabila versio estas 1.18.2 ekde la marto 2012.

Etendiloj
---------

Por la programo haveblas en la interreto diversaj etendiloj, kiuj povas doni al la programo pliajn kapablojn. Kelkaj etendiloj bezonas eĉ aldonan tabelon en la datumbanko.

Eksteraj ligiloj
----------------

* MediaVikio en la Vikimedia Komunejo (Multrimedaj datumoj)
* Kategorio MediaVikio en la Vikimedia Komunejo (Multrimedaj datumoj)

* MediaWiki hejmpaĝo
* Projektpaĝo ĉe SourceForge angle
* MediaWiki-uzantogvidilo (angle, katalune, germane, france, itale, japane, pole, ruse, ĉine)
* FAQ - Oftaj demandoj (angle, germane, france, japane, ĉine)
* Instalo-klarigoj germane
* Viki-oj per MediaWiki-softvaro angle
* Viki-manio Arkivigite je 2006-02-07 per la retarkivo Wayback Machine, Martin Szugat Arkivigite je 2007-02-19 per la retarkivo Wayback Machine, Der Entwickler 1.2006 Arkivigite je 2006-01-28 per la retarkivo Wayback Machine: Klarigoj por instalo de MediaWiki sur Sourceforge.net-projektpaĝo (reta artikolo)
* Kelkaj ttt-ejoj, kiuj uzas MediaWiki-on

|  |  |  |  |
| --- | --- | --- | --- |
| 

| v • d • rProjektoj de la Fondaĵo Vikimedio |
| --- |
| MediaVikio MediaVikio • Komunejo Komunejo • Vikilibroj Vikilibroj • Vikivortaro Vikivortaro • Vikinovaĵoj Vikinovaĵoj • Vikipedio Vikipedio • Vikicitaro Vikicitaro • Vikifontaro Vikifontaro • Vikispecioj Vikispecioj • Vikiversitato Vikiversitato • Meta-Vikio Meta-Vikio • Vikidatumoj Vikidatumoj • Vikivojaĝo Vikivojaĝo • Vikimedia Kovilo Vikimedia Kovilo | Fondaĵo Vikimedio |

 |
Nufaroj ĉe la rivero en la Natura Parko Cañón del Río Lobos.
La **Natura Parko Cañón del Río Lobos** (hispane *Parque Natural del Cañón del Río Lobos*) estas protektita natura areo de la regiono Kastilio kaj Leono, Hispanio. Ĉirkaŭ tri kvaronoj de ties areo apartenis al la provinco Sorio kaj unu kvarono al la provinco Burgoso.​ 

La rivero Lobos estas la akso de la kanjono samnoma kaj kaŭzanto de la erozio kiu formas ĝin. Tiu rivero ekfluas en la provinco Burgoso, sed fluas ĉefe tra la provinco Sorio. Ĝi estas en la separejo de la Iberia Sistemo disde altebenaĵo de la valo de la rivero Douro. 

La 10 176 ha kiujn enhavas la loko Cañón del Río Lobos estas teritorio de la municipoj Santa María de las Hoyas, San Leonardo, Casarejos, Herrera de Soria, Nafría de Ucero kaj Ucero (ĉiuj tiuj en la provinco Sorio) kaj Hontoria del Pinar (provinco Burgoso). Tiu areo estis deklarita natura parko per Dekreto de la regiona registaro *Junta de Castilla y León* 115/1985 de 10a de Oktobro 1985. Poste, en 1987, oni deklaris tiun saman medion birdoprotektan areon *Zona de Especial Protección para las Aves* (ZEPA). 

Ĉefaj arboj estas pinoj, kverkoj kaj juniperoj. Ĉe la riverbordoj estas poploj kaj salikoj. Ĉefaj bestoj estas rabobirdoj, speciale gipoj, perknopteroj, agloj, falkoj, akcipitroj kaj gufoj. Grava celo de ekskursoj estas la ermitejo de Sankta Bartolomeo. Estas ankaŭ rokpentraĵoj kaj prahistoriaj gravuraĵoj.

Bibliografio
------------

* Sanz Pérez, Eugenio; Segura Zubizarreta, Antonio (1995). Meneses Canalejo, José Manuel, eld. *El Cañón del Río Lobos*. Segovia: Artec Impresiones. ISBN 978-84-89183-02-5.


|  |  |
| --- | --- |
| Bibliotekoj | * PeEnEo: 780627
* VIAF: 315165072
 |
La **Nacia Muzeo de Ferooj** (feroe *Føroya Fornminnisavn*) estas muzeo pri historio de Ferooj kaj situas en nordoriento de la ĉefurbo Tórshavn. 

La ideo de la nacia historia muzeo naskiĝis ĉe Jóannes Patursson, kiu iniciatis ĝin en 1890. Je la Ólavsøka de 1898 (nacia festotago de Ferooj, la 28-29-a de julio), oni fondis *Føroya Forngripagoymsla* (Historia Kolektaĵo de Ferooj). Al la estraro apartenis tiam 18 homoj, el kiuj Rasmus Rasmussen estis la plej aktiva apoganto de la muzeo. Oni fondis en 1916 *Føroya Forngripafelag* (Historia Unuiĝo de Ferooj). Ekde 1928, la muzeo estis reorganizita sub gvido de **Mads Andreas Jacobsen** kaj la geedzoj **Hans Andrias Djurhuus** kaj **Petra Djurhuus**. La politikisto Andreas Weihe (1867–1946) montriĝis kiel grava apoganto de la muzeo en la 1930-aj jaroj. Ekde la 1940-aj jaroj havis gravan rolon la feroa historiisto Sverri Dahl (1910–1987) ĉe esploro de la vikinga epoko sur la Ferooj. 

En 1952, la historia kolektaĵo estis rangigita al *Historia Muzeo de Ferooj*.

Ekde 1996, la muzeo havas novan kontruaĵon en Hoyvík, havas propran bibliotekon, grandan boato-halon kun feroaj boatoj kaj subĉielan muzeon. Unu el la plej gravaj valoraĵoj de la muzeo estas la moneroj de Sandur. Ekde 2002, grava allogaĵo estas la preĝejaj benkoj de Kirkjubøur, post kiam Danio redonis ilin al Ferooj.

Eksteraj ligiloj
----------------

* Natmus.fo - hejma paĝo Arkivigite je 2005-10-24 per la retarkivo Wayback Machine (feroe)
La termino "natura" estas aplikata al multaj manĝaĵoj, sed ĝi ne havas koheran signifon. 
**Naturaj manĝaĵoj** aŭ *tutnaturaj manĝaĵoj* estas terminoj amplekse uzataj en la etikedado kaj komercigo de manĝaĵoj kun tro granda vario de difinoj, plej el kiuj tro svagaj. Tamen ĝenerale oni supozas, ke la termino referencas al manĝaĵoj kiuj ne estas procezataj kaj kies ingrediencoj estas ĉiuj naturaj produktoj (en la kemia senco de tiu termino), kio kromas en necerta altiro por la naturo. Sed la manko de normigoj en la plej el jurisdikcioj signifas, ke la termino certigas pri nenio. En kelkaj landoj kiel en Britio la termino "natura" estas difinita kaj aplikita. En aliaj, kiel en Usono, ĝi ne estas aplikata, kvankam estas regularo de la Ministerio pri Agrikulturo pri organika etikedado.

La termino estas uzata por priskribi manĝaĵojn kiuj havas ingrediencojn kiuj estas propraj de neprocezataj manĝaĵoj.

Notoj
-----

1. ↑  "Criteria for use of the terms Fresh, Pure, Natural etc. in food labeling" (PDF). Arkivigite je 2021-06-08 per la retarkivo Wayback Machine Food Standards Agency. 1a de Decembro 2002.
2. ↑  "National Organic Program". AMS.
3. ↑   Meier, Brian P.; Dillard, Amanda J.; Lappas, Courtney M. (2019). "Naturally better? A review of the natural-is-better bias". Social and Personality Psychology Compass. 13 (8): e12494. doi:10.1111/spc3.12494. ISSN 1751-9004.
4. ↑   Baggini, Julian (2004). Making Sense: Philosophy Behind the Headlines. Oxford University Press. pp. 181–182. ISBN 978-0-19-280506-5.


|  |  |
| --- | --- |
| Bibliotekoj | * PeEnEo: 733042
 |
**William LONGSTREET** (ĉirkaŭ 1760 en Nov-Ĵerzejo – 1814 en Georgio) estis usona inventisto. Li faris vaporŝipon kaj plibonigis la kotonseparilon.

Naskiĝinta en Allentown, Nov-Ĵerzejo, li translokiĝis al Augusta (Georgio). La 26an de Septembro 1790, li sendis leteron al Thomas Telfair, tiam guberniestro de Georgio, petante lian helpon, aŭ de la registaro, por kolekti fonduson kiu ebligu lin konstrui boaton pelitan per la nova vaporenergio. Tio okazis tri jarojn antaŭ letero de Robert Fulton al la Grafo de Stanhope anoncante lian teorion "pri la movo de ŝipoj pere de vaporo." Malsukceso akiri publikan helpon tiam, la invento de Longstreet restis prokrastita dum kelkaj jaroj ĝis la akiro de privataj rimedoj ebligis lin lanĉi boaton en la rivero Savannah, kiu moviĝis kontraŭ la riverfluo je kvin mejloj hore. Tio okazis en 1807, nur kelkajn tagojn antaŭe, Robert Fulton estis naviginta sian novan vaporboaton, la Clermont, el Novjorko supren laŭ la rivero Hudson ĝis Albany.).

Krom tiu invento, Longstreet patentis valoran plibonigon en kotonsepariloj, nome "breast roller," movita per ĉevalenergio, kiu tute superis la malnovan metodon. Li instalis du el tiaj separiloj en Augusta, kiuj estis pelitaj pere de vaporo kaj rimarkinde funkciis; sed ili estis detruitaj pro incendio post unu semajno. Li poste instalis kelkajn vaporfabrikojn proksime de St. Mary's, Georgio, kiuj estis detruitaj de britoj en 1812. Tiuj katastrofoj elĉerpis liajn rimedojn kaj malkuraĝigis lian entreprenemon, kvankam li fidis, ke vaporo tuj superos ĉiujn aliajn energiojn.

Li estis la patro de la sudisma verkisto Augustus Baldwin Longstreet kaj avo de la konfederacia generalo James Longstreet.

Referencoj
----------

1. ↑  Knight, Lucian Lamar.  (1917) *A Standard History of Georgia and Georgians*. Lewis Publishing Company. "steamboat patent Isaac Briggs.".
2. ↑  "Longstreet actually invented steamboat",  *The Augusta Chronicle*, 29a de Augusto, 2010.
3. ↑  Wert, Jeffrey D..  (1993) *General James Longstreet: The Confederacy's Most Controversial Soldier*. Simon & Schuster. ISBN 978-0-671-70921-1.

* *En tiu ĉi artikolo estas uzita traduko de teksto el la artikolo William Longstreet en la angla Vikipedio.*


|  |  |
| --- | --- |
| Bibliotekoj | * PeEnEo: 834950
 |
Ege interesa **Muzeo pri natursciencoj** (germane *Naturkundemuseum Erfurt*) troviĝas en la urbokerno de Erfurto, Germanujo, en konstruaĵo de 1527 kiu iam estis deponejo de izatido. Dum 27 jaroj la muzeo troviĝis provizore aliloke, antaŭ ol esti solene inaŭgurita en marto 1995. De 1922-68 ĝi estis estinta en la domo Zum Stockfisch. Dum la 1970-aj jaroj oni planis transloki la muzeon en la domon Zum gekrönten Löwen und kleinen Wachsberg.

Kolektoj
--------

La muzeo havas permanentan ekspozicion rakontantan la naturan historion de la arbaroj, la kampoj kaj la grandurbo. Krome la geologian historion de Turingio. Kiel patro de la muzeo konsideratas Otto Rapp (1878-1953). Interesas ankaŭ fosilioj kolektitaj fare de August Possecker.

Okazas ankaŭ specialaj ekspozicioj, kiuj plejofte sole per la objektoj en la propra deponejo faratas. La muzeo disponas je kolektoj de botaniko, zoologio, mineralogio - 6.500 specimenoj de Godehard Schwethelm (1899-1992) - kaj de paleontologio. Gravas ankaŭ la kolektoj de Hugo Jung el Arnstadt.

Kverko kaj arkeo de Noa
-----------------------

En la vestiblo de la muzeo troviĝas 350 jarojn aĝa tigfrukta kverko, kies radikoj videblas teretaĝe dum la arbokrono etendiĝis ĝis la plej supra etaĝo. Ĝi estas alta je 14 metroj kaj la trunko havas maksimuman diametron de ĉ. 1 metro. La arbo dehakitis en 1991 en la erfurta Steiger-arbaro. Kuriozaĵoj estas la rekonstruo de Arkeo de Noa en la subtera etaĝo: tie ĉi oni estas invitata eniri la ŝanceliĝantan kaj ruliĝantan ŝipon kun remburitaj bestoj surŝipe: tiel oni volas atentigi pri la biodiverseco tutmonda

Taskoj publikaj
---------------

Enirejo al la elmontrejo
La celoj de la muzeo ampleksas: sciencan esploradon kaj edukon, la prizorgon de sciencaj kolektoj kaj aranĝadon de sciencaj renkontiĝoj. La scienca biblioteko havas ĉirkaŭ 15.000 librojn kaj pli ol 1.200 fakgazetojn. El ili 700 akiratas per simpla ŝanĝo kontraŭ la propraj, en Erfurto eldonitaj publikaĵoj!

Eksteraj ligiloj
----------------

* Kategorio Naturhistoria Muzeo de Erfurto en la Vikimedia Komunejo (Multrimedaj datumoj)

* Muzea retpaĝaro


|  |  |
| --- | --- |
| Bibliotekoj | * PeEnEo: 447834
* GND: 510790-8
* LCCN: no2005029557
* VIAF: 147234421
* ISNI: 0000 0000 9923 6830
* SUDOC: 18533508X
* BIBSYS: 6021584
* NKC: uk2007346157 uk2007345246, uk2007346157
 |
**Keoladeo** estas Nacia Parko en federacia ŝtato Raĝastano (Barato), kun grando de 29 km². Ĝi situas ĉirkaŭ 55 km okcidente de Agra ĉe Bharatpur.

Keoladeo estis originale la privata anasĉasejo de ĉefhindreĝoj de Bharatpur. En la marĉa areo travintras multaj akvobirdoj el Afganujo, Turkmenistano, Ĉinio kaj Siberio. Oni povis noti 364 birdospeciojn, inter ili la maloftan siberian gruon (lastfoje en 1993).

Historio
--------

La ekosistemo de la nacia parko estiĝis danke al homoj:

Ĉra la urbo Bharatpur estis ofte inundita dum la musona sezono, oni konstruis ĝis 1760 la akvobaraĵon kaj tiel estiĝis - pro la forlivero de grundo - profundaĵo, kiu pleniĝis per akvo kaj estiĝis la Keoladeo-lago.

Oni poste intence dividis, formis la areon kaj establis baraĵojn, ĉasvartejojn, spektejojn, vojetojn. Keoladeo iĝis plej bona anasĉasa areo de la mondo. 

La ĉasado estis ĉesigita meze de la 1960-aj jaroj kaj la areo iĝis nacia parko en 1981.

La parko estas monda naturheredaĵo ekde 1985 ĉe UNESCO.

Birdoj
------

En la parko travintrumas gruoj, pelikanoj, anseroj, anasoj, agloj, falkoj, akvokurbirdoj, strandkur-birdoj, alaŭdoj kaj aliaj 

  

* 
* 
* 
* 
*

Eksteraj ligiloj
----------------

* angle
**Naturparko Filipinsulo** aŭ en angla *Phillip Island Nature Park* (PINP) estas konservadparko situanta ĉe Filipinsulo, Viktorio, Aŭstralio. Kreita en 1996, la parko estas posedo de la viktoria registaro, tamen ĝi estas memzorga komerca allogo por la celo de animala konservado kaj esplorado.

Oni preparis rigardejon ĉe la Naturparko Filipinsulo por permesi vizitantojn vidi la noktan "pingvenan paradon". Oni starigis lumojn kaj ejojn el cemento por permesi vizitantojn vidi sed ne foti la pingvenojn interage en ties kolonio.

La *Koala Conservation Centre* estas dediĉita la esplorado pri koaloj, kies konservado permesas oportunon vidi koalojn en ties natura habitato arbopinte danke al altirejoj.

Multo el la parko kuŝas ene de la Filipinsula Grava Birdareo, tiele identigita de BirdLife International pro ties gravo ĉar eltenas gravajn populaciojn de Blua pingveneto, Fajnbeka pufino kaj Pacifika mevo.

Bildaro
-------

* El Nobbies CentreEl Nobbies Centre
* Alia vido el Nobbies CentreAlia vido el Nobbies Centre
* Detalo de Koalo en la KonservadejoDetalo de Koalo en la Konservadejo

Eksteraj ligiloj
----------------

* Oficiala retejo

Referencoj
----------

1. ↑ .  Phillip Island Penguin Parade. *Visit Victoria*. Alirita 21a Julio 2011.
2. ↑   IBA: Phillip Island. *Birdata*. Birds Australia. Alirita 2011-09-17.

  Arkivita kopio. Arkivita el la originalo je 2011-07-06. Alirita 2013-11-26.

Koordinatoj: 38° 29′ S 145° 14′ O﻿ / ﻿38.483 °S, 145.233 °O﻿ / -38.483; 145.233 (mapo)
situo de la naturparko.
panoramo de la Rheingaugebirge kun la „Hallgarter Zange" kaj „Kalte Herberge"
La **Naturparko Rhein-Taunus** estas naturparko kun areo de ĉ. 81.000 hektaroj (810 km²) en la hesa mezmontaro Taunus.

Geografio
---------

La naturparko enhavas areojn de la distrikto Rheingau-Taunus kaj la urbo Wiesbaden. Lalimoj de la naturparko estas identas krom al sudo plejparte kun la limoj de la distrikto. La naturparko Rhein-Taunus limas en la oriento rekte en la naturparko Taunus. Trans la limo troviĝas en Rejnlando-Palatinato la Naturparko Nassau.
La naturparko havas je pli ol 60 % de ka areo arbaroj. Naturproksima arbaro estasla formo de la speciriĉaj arbaroj. Tie kreskas precipe fagoj, tigfolia kverko, ordinara piceo kaj Menzies-pseŭdocugo.

* la valo de la rojo Erlenbach apud Wiesbaden-Frauensteinla valo de la rojo Erlenbach apud Wiesbaden-Frauenstein
* "Honigberg" apud Kiedrich"Honigberg" apud Kiedrich

Vidu ankaŭ
----------

* listo de la naturparkoj en Germanujo

Referencoj
----------

Eksteraj ligiloj
----------------

* Kategorio Naturparko Rhein-Taunus en la Vikimedia Komunejo (Multrimedaj datumoj)

* Beteiligungsbericht 2005. Rheingau-Taunus-Kreis Arkivigite je 2007-11-15 per la retarkivo Wayback Machine (PDF-Datei 817 KB) Seite 140ff: Naturpark Rhein-Taunus
* Internetseite des Naturparks Rhein-Taunus
La **Nacia Parko Limpopo** (portugale *Parque Nacional do Limpopo* estis starigita kiel statusŝanĝo de tiu de *Coutada 16* en Gazao-Provinco, Mozambiko, kiu estis ŝanĝita de ĉaskoncesio al protektita areo. Ĝi formas parton de la Translima Parko Granda Limpopo kun la Nacia Parko Kruger, Sudafriko kaj la Nacia Parko Gonarezhou, Zimbabvo.

Kun la helpo de 42 milionoj de R donacita de Germanio la nova parko estas evoluigita per beriloj kaj kontraŭ-kontraxuleĝĉasadaj unuoj. La parko estas dividita en tri apartajn zonojn de uzo: turista, sovaĝa, kaj ĉasa. En la sudo estas la Amasiĝi-digo kaj la urbo de Massingir kiu estas la administra ĉefsidejo de la nova parko dum ĉe la norda limo estas la rivero Limpopo.

En 2001 okazis la translokigo de granda nombro da bestoj de la Nacia Parko Kruger ĝis tiu nova parko. Laboro sur la nova Limejo Giriyondo inter Sudafriko kaj Mozambiko komenciĝis en marto 2004.

* Parkoĉefsidejo kaj kunlaborantara loĝejo estis konstruitaj;
* La unuaj turisma instalaĵoj estis malfermitaj en septembro 2005 kaj inkludas la tendaron Machampane, la naturpadon Machampane, Shingwedzi 4×4 eko-padon, kampadejon Aguia Pesqueira, piedvojon Massingir kaj tendaron Campismo Albufeira;
* Fazo dua el turismevoluo en la parko komencis en la komenca parto de 2008. Tiu kaŭzas evoluantajn koncedojn en la Boala kaj Madonse-areoj same kiel plia koncesio ĉe Massingir;

23° 52′ S 32° 08′ O﻿ / ﻿23.867 °S, 32.133 °O﻿ / -23.867; 32.133 (mapo)
**Imre Bóc,** laŭ la hungarlingve kutima nomordo **Bóc Imre** estis hungara historiisto, altlerneja instruisto. Lia familia nomvarianto estis *Boóc*, krome ĝis 1946 *Brüll*.

Imre Bóc naskiĝis la  3-an de februaro 1923(nun 1923-02-03) en Budapeŝto, li mortis la 4-an de decembro 2019 en Budapeŝto.

Biografio
---------

Imre Bóc frekventis gimnazion, poste li akiris licencon en universitato de Grenoblo en 1942, pli poste li estis rezistanco en la sama urbo. Li aliĝis ankaŭ al la komunistoj. Hejmenveninta en 1945 li havis postenon en junulara organizaĵo, post 2 jaroj en pluraj ŝtataj komercaj organizaĵoj. Intertempe li akiris ekonomian diplomon en 1951 en Hungara Ekonomika Universitato, eĉ li doktoriĝis en 1961. Li kandidatiĝis (CSc) en , li (DSc) en antaŭ la Hungara Scienca Akademio, lia habilitiĝo okazis en. Li edziĝis en 1971. Li ricevis premiojn inter 1948-1998.

Elektitaj kontribuoj
--------------------

*

Fontoj
------

* biografio hungare kun foto legebla pli malsupre
* biografio hungare
* datenoj hungare

Referencoj
----------

1. ↑   hungarlingva datenaro de muzeo



|  |  |
| --- | --- |
| Bibliotekoj | * PeEnEo: 840036
 |


* Portalo pri Biografio
**Ŝortlandaj insuloj** (angle *Shortland Islands*) estas grupo de insuloj kiuj apartenas al la Okcidenta Provinco de la Salomonoj. Nomitaj laŭ la ŝipoficiro John Shortland, ili kuŝas en la plej nordokcidenta teritorio de la lando, proksime de la insulo Bougainville, Papuo-Nov-Gvineo. La plej granda insulo estas la insulo Shortland. Aliaj insuloj estas Balalae, Ovau, Pirumeri, Faisi, Magusaiai, Masamasa, Fauro kaj Ballale (kiuj estis okupitaj de la japanoj en la Dua Mondmilito, kaj nun estas hejmo de multaj aviadiloj kaj aliaj militaparatoj forlasitaj dum la Dua Mondmilito).

Historio
--------

Germanio postulis la insulojn kaj posedis ilin kiel parto de la Protektorate de Nordaj Salomonoj ĝis 1900. La 30an de Marto, 1942, Japanaj militŝipoj eniris en la haveno de Shortland kaj surterigis du specialajn terfortajn rotojn kaj ne trafis reziston. Unu roto restis en la areo. Dum 1942, la Japanoj establis bazon kaj fortikaĵojn en la orienta parto de la insulo Shortland ĝis la fino de la milito.

Notoj
-----

1. ↑   Shortland Islands. Alirita 4a de Aŭgusto 2018.
2. ↑   "Shortland Island Western Province Solomon Islands". Pacific Wrecks.

Eksteraj ligiloj
----------------

* Encyclopædia Britannica

* Kategorio Ŝortlandaj insuloj en la Vikimedia Komunejo (Multrimedaj datumoj)
La **Nacia Parko Liuva Ebenaĵo** situas en la Okcidenta Provinco en Zambio, okcidente de la inundebenaĵo Baroco ĉe la rivero Zambezi proksime al la landlimo kun Angolo.

Historio
--------

Ĝi estis deklarita ĉasrezervejo de Barocolando fare de la reĝo Levanika, en la 19-a jarcento, kaj iĝis nacia parko en 1972.

Loko kaj aliro
--------------

La parko havas nek ŝoseon nek servojn, kaj situantas en unu el la plej foraj kaj malplej loĝataj areoj de la lando. Plej proksima setlejo estas la malgranda urbo Kalabo, je ĉirkaŭ 40 km sude, kiu normale povas esti atingita nur el la provinca ĉefurbo Mongu danke al padoj kaj ponta pramo super la Zambezi. Vizitantoj bezonas ĉiuterenan veturilon, kaj esti komplete memsufiĉaj. Estas kampadejo en Kalabo, sed ne estas gastejoj aŭ aliaj servoj en la parko. Kiel sekvo de ĉio tio ĝi estas rare vizitata; laŭ la gvidilo Bradt por Zambio, ĝi ricevis nur 50 vizitantojn en 2000 kaj 121 en 2002.

Naturo
------

Situante en la okcidentaj zambiaj herbejoj ĝi limiĝas kun la riveroj Luambimba kaj Luanginga kaj konsistas el ebenaĵo de herbejoj kun nombraj sekaj lagoj, kaj vario de animaloj, kun grandaj mamuloj kiaj la Blua gnuo kaj la Blua damalisko kune. Ĝi estas konata ankaŭ pro sia diversa naturo. 

Ĉefaj predantoj troviĝantaj tie estas hienoj kaj leonoj, unu el kiuj estas la fama leonino konata kiel Lady Liuwa (Sinjorino Liuva). Post filmo fare de National Geographic pri ŝi, homoj el tuta mondo sekvis ŝian konduton por formi novan idaron, kaj eĉ oni formis fejsbukan komunumon .

Referencoj
----------

1. ↑

Koordinatoj: 14° 30′ S 22° 30′ O﻿ / ﻿14.500 °S, 22.500 °O﻿ / -14.500; 22.500 (mapo)
**Granito** estas acida (SiO2 >70%), kristala, magma rokspeco (plutonito), precipe el miksaĵo de glimo, feldspato kaj kvarco. La vorto "granito" venas de la latina *granum*, grajno, en referenco al la kruda peceta strukturo de la petro.

Ĝia koloro estas rozkolora, ruĝa aŭ griza. Granito estas la plej ofta elprofunda ŝtonaĵo, kiu aperas grandamase. Ĝi estiĝas ne nur el magmo, sed ankaŭ el ŝtonaĵoj, kiuj fandiĝas kaj poste kristaliĝas. Ĝi estas rezista al temperaturo kaj frosto kaj estas uzata kiel ornama aŭ kovra materialo.

Laŭ Francisko Azorín **granito** estas *Griza, amlmola konstruŝtono konsistanta el feldespato [tiel], kvarzo [tiel] k, glimo.* Li indikas etimologion el latina *granum* (grajno).

Bildgalerio
-----------

* Flava granito, BraziloFlava granito, Brazilo
* Noktoblua granito, HispanioNoktoblua granito, Hispanio
* Viola granito, BraziloViola granito, Brazilo
* Lavendoblua granito, BraziloLavendoblua granito, Brazilo

Referencoj
----------

1. ↑  Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 84.
2. ↑  Azorín, samloke.

Vidu ankaŭ
----------

* Gnejso
* Listo de petroj

Eksteraj ligiloj
----------------

* Arkivigite je 2005-08-10 per la retarkivo Wayback Machine
* Universitato de Toledo:

* Granito en la Vikimedia Komunejo (Multrimedaj datumoj)
* Kategorio Granito en la Vikimedia Komunejo (Multrimedaj datumoj)
* Granito en la Vikicitaro (Kolekto de citaĵoj)
Oni uzas la nomon de **dua industria revolucio** por la transformoj en industrio kiuj okazis inter 1871 kaj 1914 post la relativa stabiligo de socioj post la Industria revolucio kaj antaŭ la Unua mondmilito. Krom novaj teknikoj, la ĉefa karakterizo de la dua industria revolucio estis la plendisvolvo de kapitalismo. En tiu periodo, Britio perdis la industrian kaj teknologian liderecon al Usono kaj Germanio. Oni povas vidi la komencon de tiu periodo en la aneksado de Loreno (industria regiono) fare de Germanio dum la Franca-Prusa milito.

La granda demando de havaĵoj okazigis la kreskon de amasproduktado ĉirkaŭ 1870. Tiu "dua" industria revolucio komencis per ŝtalo kaj rapide inkluzivis la kemian industrion. La ŝtonkarbo estis pli kaj pli anstataŭita per petrolo kaj aperis la elektraj industrioj, kaj, en la 20-a jarcento, la aŭtomobila industrio. La dua industria revolucio estas, do, kaŭzo kaj efiko de amas-socio.

Tiu periodo aperigis la subklason de oficlaboristoj. Frederick Winslow Taylor kreis la sciencan administradon (taylorismon).

En Usono aperis la elektrifikado fare de grandaj industriaj inventistoj, kiel Nikola Tesla, Edisono kaj George Westinghouse. La konstruado de hidroelektra uzino en la Alpoj ebligis la rapida industrialigo de la nordo de Italio, kiu ne havas ŝtonkarbon, ĉirkaŭ 1890. La apero de maŝinoj movitaj per petrolo ankaŭ malpliigis la gravecon de ŝtonkarbo al industriigo.

Ĉirkaŭ 1890, la industrialiigo kreis la unuajn grandajn industriajn entreprenegojn kun tutmonda agado kiel *U.S. Steel*, *General Electric*, kaj *Bayer AG*. Inventoj kaj ĝiaj aplikoj estis tre pli rapide divastigitaj ol en la unua Industria revolucio. La industria vapormaŝino aperis en Britio en la fino de 18-a jarcento, sed nur post 40 jaroj ĝi aperis en kontinenta Eŭropo. En kontrasto, la eksploda motoro aperis preskaŭ samtempe en tuta Eŭropo, kaj rapide iris al Usono, kie Henry Ford kreis tutan novan industrion per ĝi.

Ford kreis en sia kompanio (*Ford Motor Company*), en 1914 la raciigon de la laboro per la amasa ĉena produktado (fordismo), la precipo de la participado de ĉiu laboristaro de la fabriko en la gajnoj de la entrepreno kaj la grandaj salajroj por krei aĉeteblecon. La Fordismo kaj Unua mondmilito aperigis novan ekonomian etapon kiu daŭris ĝis la Granda depresio en 1929.

* Kategorio Dua industria revolucio en la Vikimedia Komunejo (Multrimedaj datumoj)
Nova Jerusalemo
En la Biblio, la **Nova Jerusalemo** (ankaŭ nomata la tabernaklo de Dio, sankta urbo, urbo de Dio, ĉiela Jerusalemo, kaj supra Jerusalemo aŭ Ciono), estas laŭlitera urbo aŭ bildigita rekonstruado de la fizika Jerusalemo. Tia grava renovigado de Jerusalemo estas grava afero en Judismo, Kristanismo, kaj Bahaismo. Kiel karakterizaĵo de Apokalipso, la Nova Jerusalemo estas grava en la kristana eskatologio kaj la teologio. La Nova Jerusalemo ankaŭ influis la kristajn filozofion kaj mistikismon.

Multaj religiaj tradicioj en judismo kaj kristanismo, ekzemple la fundamentistaj kristanoj kaj ortodoksaj judoj kaj kristanoj, kredas je la laŭlitera renovigado de Jerusalemo kiu okazis ĉe la Templa Monto laŭ kelkaj bibliaj profetaĵoj. Aliaj pli moderigitaj kristanoj kaj judoj kredas ke la Nova Jerusalemo estas simbola aŭ kredas ke la renovigado jam okazis aŭ ke tio okazos en alia loko.

En la Bahaa Kredo, la Nova Jerusalemo ne temas pri urbo kiu malsupreniros el la ĉielo, sed la revelacio de Dio. Laŭ Shoghi Effendi, la Nova Jerusalemo estas Kitáb-i-Aqdas, la Plej Sankta Libro, revelaciita de *Bahá'u'lláh* en 1873. Pri tia urbo *Bahá'u'lláh* skribas en la "Libro de Certeco" (*Kitáb-i-Íqán*, dua parto, paragrafo 218-a) verkita en 1862 :

> "Tial, ho mia amiko, decas al Ni streĉi ekstreme la penojn, por atingi tiun Urbon, kaj per la favoro de Dio kaj Lia afableco, disŝiri la 'vualojn de la gloro', por ke tiel, kun nefleksebla firmeco, ni oferu niajn velkantajn animojn sur la vojo de la Nova Amato. Ni devas kun larmoplenaj okuloj fervore kaj insiste peti Lin, ke Li donu al ni la benon de tiu favoro. Tiu Urbo estas la vorto de Dio, revelaciita en ĉiu Epoko. En la tago de Moseo ĝi estis la Kvinlibro, en la Tagoj de Jesuo la Evangelio, en la tagoj de la Diosendito Mahometo la Korano, en ĉi tiu tago la Bayán, kaj en la Epoko de 'Tiu, kiun Dio aperigos' (*Man yuẓhiruhu'lláh*) - Lia propra Libro, Libro, al kiu ĉiuj Libroj de la antaŭaj Epokoj devas esti turnitaj, kaj kiu staras inter ili ĉiuj kiel la plej altsignifa kaj superega. Tiuj Urboj estas abunde provizitaj per la spirita nutraĵo, kaj sanktaj ĝojoj estas tie pretigitaj. La nutraĵo, kiun ili donas, estas la ĉiela pano, kaj la Spirito, kiun ili inspiras, estas la senperea beno de Dio. Al korpuraj animoj ili oferas la donon de Unueco, riĉigas malriĉulojn kaj prezentas kalikon da sciado al tiuj, kiuj vagas en la sovaĝejo de nesciado. La tuta gvidado, benoj, instruiteco, kompreno, kredo kaj certeco, kiujn ricevas ĉiuj en la ĉielo kaj sur la tero, estas kaŝitaj kaj trezortenataj en tiuj Urboj." 
> 
> 

* Nova Jerusalemo en la Vikimedia Komunejo (Multrimedaj datumoj)
* Kategorio Nova Jerusalemo en la Vikimedia Komunejo (Multrimedaj datumoj)